- Dani Alves şi Robinho, desfiinţaţi de un fost coechipier
- Cei doi brazilieni au probleme uriaşe cu legea
Dani Alves şi Robinho au fost desfiinţaţi de un fost coechipier de la naţionala Braziliei. Cei doi jucători au mari probleme cu legea, amândoi fiind implicaţi în cazuri de viol.
Dacă Dani Alves a fost eliberat pe cauţiune, după ce a fost condamnat la 4 ani şi 6 luni de închisoare, în aşteptarea apelului, Robinho a primit 9 ani de închisoare şi a fost deja arestat în Brazilia.
Dani Alves şi Robinho, desfiinţaţi de un fost coechipier
Felipe Melo, fost coechipier cu Dani Alves şi Robinho la echipa naţională a Braziliei, a condamnat acţiunile celor doi. Fostul jucător de la Inter, Juventus sau Galatasaray, care acum se află la Fluminense, a avut un mesaj clar pentru cei doi, dacă ar fi fost în locul părinţilor victimelor:
"Am o fată de 15 ani. Dacă îi făceau asta fiicei mele, nu mai eram la interviu acum.
Vestea a venit ca o bombă, dar trebuie să plătească pentru ce au făcut. Este o chestiune serioasă. Trebuie să fie ca o lecţie pentru alţi oameni, ca aceste lucruri să nu se repete", a declarat Felipe Melo, potrivit marca.com.
Cât poate valora casa în care va locui Dani Alves după eliberarea din închisoare!
S-a aflat cât poate valora casa în care va locui Dani Alves după eliberarea din închisoare. Fostul jucător al lui FC Barcelona a părăsit ieri detenţia.
Fostul fundaş brazilian Dani Alves a părăsit, luni după-amiază, închisoarea Brians 2 de lângă Barcelona, unde a petrecut ultimele 430 de nopţi, după ce a fost acuzat de viol.
Cauţiunea sa de un milion de euro a fost plătită de un grup de prieteni, iar fostul jucător va locui într-o casă pe care şi-a cumpărat-o în 2010 şi care valorează cinci milioane de euro, scrie presa spaniolă.
Chiar de miercurea trecută, când a fost anunţat ordinul de eliberare, avocata Inés Guardiola a condus o echipă pentru a strânge banii în vederea eliberării, relatează news.ro. Aceştia s-au bazat pe sprijinul familiei lui Neymar, care a dat în cele din urmă înapoi după presiunile exercitate de sponsori.